Дауалау өсөн һуҡыр кесерткәндең япрағы һәм сәскәһе ҡулланыла. Сәскәһе составында гликозидтар, гистамин, С витамины һ.б. биологик актив матдәләр бар. Япрағында ламинин исемле актив алкалоид һәм сәскәле булған матдәләр табылған. Һуҡыр кесерткән сәскәһе аяҙ, ҡоро көндә йыйыла һәм күләгәлә, ҡоро, яҡшы елләтелгән урында йоҡа итеп йәйеп, йыш-йыш әйләндереп киптерелә. Үҫемлектең япрағы йәйҙең беренсе яртыһында йыйыла. Киптереүгә талаптар сәскәнеке һымаҡ. Ябыҡ һауытта һуҡыр кесерткән даулары 1 йыл буйы шифаһын һаҡлай.